1.2.90 Επίσημη Εφημερίδα των Ευρωπαϊκών Κοινοτήτων Αριθ. C 24/19 
II 
(Προπαρασκευαστικές πράξεις) 
ΕΠΙΤΡΟΠΗ 
Τροποποιημένη πρόταση κανονισμού (ΕΟΚ) του Συμβουλίου για την τροποποίηση του κανονισμού 
(ΕΟΚ) αριθ. 2727/75 περί κοινής οργάνωσης αγοράς στον τομέα των σιτηρών (') 
COM(90) 4 τελικό 
(Υποβλήθηκε από την Επιτροπή, συμφωνάμε το άρ&ρο 149 παράγραφος 2 της συνθήκης ΕΟΚ, στις 
18 Ιανουαρίου 1990) 
(90/C 24/14) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας και ιδίως το άρθρο 43, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
τη γνώμη της Οικονομικής και Κοινωνικής Επιτροπής, 
Εκτιμώντας: 
ότι το άρθρο 46 του κανονισμού (ΕΟΚ) αριθ. 2727/75 περί 
κοινής οργάνωσης αγοράς στον τομέα των σιτηρών (2), όπως 
τροποποιήθηκε τελευταία από τον κανονισμό (ΕΟΚ) αριθ. 
3707/89 (3), προβλέπει την πληρωμή του ανώτατου ποσού 
της συμπληρωματικής εισφοράς συνυπευθυνότητας από την 
αρχή της περιόδου εμπορίας καθώς και, ενδεχομένως, την 
πλήρη ή μερική απόδοση του, συναρτήσει του οριστικού 
όγκου της διαπιστωθείσης παραγωγής' 
ότι το προαναφερόμενο καθεστώς συνεπάγεται διοικητικές 
δυσχέρειες καθ' όλη τη διάρκεια μεγάλου μέρους της 
περιόδου εμπορίας' ότι είναι συνεπώς σκόπιμο να αντικα­
τασταθεί από ένα καθεστώς σύμφωνα με το οποίο, ενώ θα 
συνεχίσει να εφαρμόζεται η εισφορά κατά τη διάρκεια της 
ίδιας περιόδου εμπορίας, θα καθίσταται δυνατή η αποφυγή 
των προαναφερομένων δυσκολιών δια της μεταφοράς στην 
επόμενη περίοδο εμπορίας ενός μέρους των αποτελεσμάτων 
που απορρέουν από τη διαπίστωση του επιπέδου της παρα­
γωγής μιας συγκεκριμένης περιόδου εμπορίας' ότι ο στόχος 
αυτός μπορεί να επιτευχθεί δια του καθορισμού συμπληρω­
ματικής εισφοράς συνυπευθυνότητας, ίσης προς το 1,5 ο/ο 
της τιμής παρέμβασης του μαλακού σίτου, η οποία, μετά 
από την πρώτη περίοδο εφαρμογής, προσαρμόζεται, εφ' 
όσον είναι αναγκαίο, σύμφωνα με το ποσοστό υπέρβασης 
της μέγιστης εγγυημένης ποσότητας από την παραγωγή της 
προηγούμενης περιόδου εμπορίας' ότι η προσαρμογή αυτή 
δεν μπορεί, ωστόσο, να οδηγήσει στον καθορισμό, για την 
εν λόγω περίοδο εμπορίας, συμπληρωματικής εισφοράς 
συνυπευθυνότητας ανώτερης του 3 °/ο, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
Αρθρο 1 
Το άρθρο 46 του κανονισμού (ΕΟΚ) αριθ. 2727/75 τροπο­
ποιείται ως εξής: 
1. Το κείμενο της παραγράφου 2 αντικαθίσταται από το 
ακόλουθο κείμενο: 
«Σε περίπτωση που η παραγωγή σιτηρών μιας περιόδου 
εμπορίας υπερβαίνει τη μέγιστη εγγυημένη ποσότητα που 
αναφέρεται στην παράγραφο 1, οι παραγωγοί οφείλουν 
να καταβάλουν συμπληρωματική εισφορά συνυπευθυνό­
τητας, κατ' αναλογία προς την υπέρβαση και εντός των 
ορίων του 3 °/ο. Η εν λόγω εισφορά καθορίζεται βάσει 
της τιμής παρέμβασης που ισχύει για το μαλακό σίτο 
στην αρχή της εν λόγω περιόδου εμπορίας. 
Για τη συμπληρωματική αυτή εισφορά, εφαρμόζεται το 
άρθρο 4 παράγραφοι 1,4, 6 και 7. 
Η εισφορά αυτή εφαρμόζεται ως εξής: 
— από την αρχή της περιόδου εμπορίας, εφαρμόζεται 
κατ' αποκοπήν εισφορά ίση προς το 1,5 ο/ο της τιμής 
παρέμβασης που αναφέρεται παραπάνω, 
— σε περίπτωση που το ποσοστό υπερβάσεως της μέγι­
στης εγγυημένης ποσότητας, το οποίο διαπιστώνεται 
σύμφωνα με την παράγραφο 4, αποκλίνει από το 
ποσοστό της κατ' αποκοπήν εισφοράς, η κατ' απο­
κοπήν εισφορά της επόμενης περιόδου εμπορίας αυξά­
νεται ή μειώνεται κατά τη διαφορά μεταξύ των δύο 
αυτών ποσοστών εντός των ορίων του 1,5 °/ο». 
2. Στην παράγραφο 4, οι λέξεις «πριν από την 1η Μαρτίου» 
αντικαθίστανται από τις λέξεις «το Φεβρουάριο». 
Αρθρο 2 
Ο παρών κανονισμός αρχίζει να ισχύει την ημέρα της δημο­
σιεύσεως του στην Επίσημη Εφημερίδα των Ευρωπαϊκών 
Κοινοτήτων. 
Εφαρμόζεται από την περίοδο εμπορίας 1990/91. 
Ο παρών κανονισμός είναι δεσμευτικός ως προς όλα τα 
μέρη του και ισχύει άμεσα σε κάθε κράτος μέλος. 
(') ΕΕ αριθ. C 260 της 13. 10. 1989, σ. 4. 
(2) ΕΕαριθ. L281 της 1. 11. 1975, σ. 1. 
(3) ΕΕ αριθ. L 363 της 13. 12. 1989, σ. 1.